IVLลุยซื้อMEGสหรัฐ
ไอวีแอลเข้าซื้อกิจการโรงงาน MEG ในสหรัฐเสริมกลยุทธ์การลงทุนต้นน้ำ
8 ก.พ. 2555

ไอวีแอลเข้าซื้อกิจการโรงงาน MEG ในสหรัฐเสริมกลยุทธ์การลงทุนต้นน้ำ
นายอาลก โลเฮีย ประธานเจ้าหน้าที่บริหารกลุ่มบริษัท อินโดรามา เวนเจอร์ส (IVL) เปิดเผยว่า บริษัทจะเข้าซื้อกิจการ Old World Industries I, Ltd., and Old World Transportation Ltd. (“Old World”) บริษัทผลิตเอทิลีนออกไซด์ (Ethylene Oxide -EO) เอทิลีนไกลคอล (Ethylene Glycol -EG) ในสหรัฐมูลค่า 795 ล้านเหรียญสหรัฐ 
Old World มีฐานการผลิต EO/EG ที่ใหญ่ที่สุดในสหรัฐด้วยกำลังการผลิตอีโอดิบที่ 4.35 แสนตันต่อปี สารโมโนเอทิลีนไกลคอล (Mono Ethylene Glycol) หรือ MEG เมื่อผสมกับ Purified Terephthalic Acid (PTA) เป็นวัตถุดิบสำคัญในการผลิต Polyethylene Terephthalate (PET) และเส้นใยเส้นด้ายโพลีเอสเตอร์ ซึ่งเป็นผลิตภัณฑ์ปลายน้ำของ IVL
บริษัทได้เข้ารวมกิจการ PTA ในยุโรปและเอเชีย และมีการรวมกันในแนวดิ่งโดยการตั้งโรงงานร่วมในพื้นที่เดียวกันกับผู้ผลิต PTA ในสหรัฐในรัฐ แอละแบมา
การเข้าซื้อกิจการในครั้งนี้คาด ว่าจะเสร็จสิ้นในไตรมาส 1/2555 โดยบริษัทจะยังคงดำเนินธุรกิจเพื่อตอบสนองต่อตลาดอีโอบริสุทธิ์ในสหรัฐ นอกเหนือจากลูกค้าในกลุ่มผลิตภัณฑ์ไกลคอลที่มีอยู่เดิม การที่สามารถเข้าซื้อกิจการ Old World ในสหรัฐ ซึ่งเป็นโอกาสที่หาได้ยากที่จะรวมเข้ากับ MEG ในการสร้างความได้เปรียบในด้านความพร้อมของวัตถุดิบ ความได้เปรียบในอุตสาหกรรมปิโตรเคมีในสหรัฐนั้นได้รับแรงหนุนจากราคาก๊าซ ซึ่งมีความเกี่ยงเนื่องกับราคาน้ำมัน เนื่องจากความสมบูรณ์ของก๊าซธรรมชาติจากหินดินดาน หรือ Shale Gas
การเข้าไปสู่ธุรกิจ MEG ในช่วงนี้ ทำให้ IVL ได้กำไรพรีเมียมที่คาดว่าความมั่นคงทางกำไรจะคงอยู่ต่อไปในอีก 4-5 ปีข้างหน้าเมื่อมีกำลังการผลิตใหม่เข้าสู่ตลาด
“การเข้าซื้อกิจการครั้งนี้จะทำให้บริษัทเป็นผู้ดำเนินธุรกิจเพียงรายเดียวในอุตสาหกรรมโพลีเอสเตอร์ที่มีการรวมเข้ากับ PTA และ MEG ในครั้งนี้เมื่อราคา PTA ลดลง เนื่องจากปริมาณสินค้าที่ล้นเกินความต้องการ (Oversupply) ในทางตรงข้ามกัน MEG จะมีความต้องการสูงขึ้น ทำให้บริษัทสามารถสร้างมูลค่าสูงสุดในห่วงโซ่ PET ส่งผลทางบวกต่อรายได้” นายอาลก กล่าว